Diari Oficial de la Generalitat Valenciana


Sumari del DOGV 2982, del 30-04-1997 (1997/6497)

RESOLUCIÓ de 3 de febrer de 1997, del secretari general de la Conselleria de Sanitat i Consum, que renova l'acreditació de l'Hospital Provincial de Castelló de la Plana per a l'extracció de globus oculars procedents de difunts.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2982

Data del DOGV
:   30-04-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/6497


Data del document
:   03-02-1997

Organisme emissor
:   Conselleria de Sanitat

Tipus de document
:   Resolució

RESOLUCIÓ de 3 de febrer de 1997, del secretari general de la Conselleria de Sanitat i Consum, que renova l'acreditació de l'Hospital Provincial de Castelló de la Plana per a l'extracció de globus oculars procedents de difunts.   
Vista la sol·licitud de renovació de l'acreditació per a l'extracció de globus oculars procedents de difunts, a l'Hospital Provincial de Castelló de la Plana.  
Antecedents de fet  
Primer  
El director general de l'Hospital Provincial de Castelló de la Plana presentà la sol·licitud de renovació de l'acreditació per a l'extracció de globus oculars de difunts, del centre esmentat.   
Segon  
Aquest centre va obtenir la renovació de l'acreditació per fer extraccions de globus oculars de difunts segons resolució de la Direcció General de Planificació de l'Assistència Sanitària, de data 28 de novembre de 1991, per un període de quatre anys.  
Tercer  
La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació.  
Fonaments jurídics  
Primer  
La Secretaria General de la Conselleria de Sanitat i Consum és competent segons l'Ordre d'11 de desembre de 1992, de la Conselleria de Sanitat i Consum i el Decret 27/1987, en relació amb el que disposa el Decret 37/1994, de 21 de febrer.  
Segon  
S'ha complit el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.   
Vistos els antecedents de fet i els preceptes legals esmentats i la resta que hi són aplicables, resolc:  
Renovar l'acreditació per a l'extracció de globus oculars procedents de difunts a l'Hospital Provincial de Castelló de la Plana, situat a l'avinguda del Doctor Clarà, 19, de Castelló de la Plana. Aquesta acreditació serà vàlida durant un període de cinc anys, amb efecte des del 3 de febrer de 1997.  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmès a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat i Consum.  
Que es notifique aquesta resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat i Consum en el termini d'un mes comptador des de l'endemà de la data de la notificació.  
València, 3 de febrer de 1997.- El secretari general: Juan Oliver Chirivella.